nguni'wala na nga lamang pagkakaari pa ang lahat. oo, huli na eduardo. at marahil sa pagtanggap mo nitong liham at pagkatapos mong mabasa ay ilang oras na lamang ang darating at oh! eduardo, hindi na, ako si leoning, hindi na, na dating malaya, hindi na, mangyayaring tawagin pang ako ay dalaga: may asawa na at na sa ibang kandungan na siya kong susundin. oo, eduardo kay saklap ng lahat nang ito para sa akin! at, wala na nga, hindi na ako dalaga, kundi isang babaing may kabyak na ng puso at hindi na sarili . eduardo, natapos sa atin ang lahat, nguni'alamin mong hindi kita nililimot. wala nga lamang palad kita. hindi kita naging akin na gaya ng pagasa ko at ako naman ay di naging iyo . natapos na nga sa ating dalawa ang lahat nguni'ipinaaabot ko rin sa iyong hindi ako ang kusang lumimot. talaga lamang ng panahong hindi kita ang mapalad na magkakasama hanggang sa libingan . at, gayon di hwag mo na sanang kasisihin ang aba kong palad at alalahanin mong mahal ka sa puso ko.